Kačica chripľavka

Kačica_chripľavka (iné názvy: kačica chripľavá, chripľavka obyčajná, chripľavka; lat. Mareca strepera, staršie Anas strepera) je druh z čeľade kačicovité. Rozšírená v celej holarktíde, kde vyhľadáva plytké vodné plochy. Na Slovensku zriedkavo hniezdi aj zimuje, hniezdenie bolo dokázané v 2,80 % mapovacích kvadrátov, zimovanie bolo zistené v 5,80 % mapovacích kvadrátov. Podľa Medzinárodnej únie na ochranu prírody a prírodných zdrojov kačica chripľavka patrí medzi najmenej ohrozené druhy, trend celkovej aj európskej populácie je stúpajúci, populácia v severnej Amerika sa za posledných 40 rokov štatisticky významne zvýšila o 56.9 %.

 Výskyt a stav na Slovensku 
Odhadovaný počet hniezdiacich párov v rokoch 19801999 bol 50 - 80, zimujúcich jedincov 0 - 30. Veľkosť populácie i územie na ktorom sa vyskytovala boli stabilné, maximálna zmena do 20%. Ekosozologický status v roku 1995 R - vzácny. V roku 1998 LR:cd, LR - menej ohrozený druh. V roku 2001 LR - menej ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

Odhadovaný počet hniezdiacich párov v rokoch 20082012 bol 100200 párov. Krátkodobý trend za posledných 12 rokov (20002012) aj dlhodobý trend od roku 1980 (19802012) boli stúpajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola stúpajúca. V roku 2014 LC* D1 - menej dotknutý. 

Odhadovaný počet hniezdiacich párov v rokoch 20132018 bol 100200 párov. Krátkodobý trend za posledných 12 rokov (20082018) aj dlhodobý trend od roku 1980 (19802018) boli stúpajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola stúpajúce.

 Ochrana 
Je zákonom chránená, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

 Galéria 

 Referencie 

 Iné projekty 

 Externé odkazy 



Kategória:Kačicovité
Kategória:Najmenej ohrozené druhy
Kategória:Vtáky na Slovensku